Diari Oficial de la Generalitat Valenciana


Sumari del DOGV 6023, del 28-05-2009 (2009/5869)

Informació pública de la Resolució 317/2009, de 3 d'abril, relativa al projecte de reparcel·lació forçosa per al desenrotllament del sector SUHI-2.
---------------------------------------------------------------------------------------------------------------------------------------------------

### Dades del document

Número de DOGV
:   6023

Data del DOGV
:   28-05-2009

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2009/5869


Data del document
:   11-05-2009

Organisme emissor
:   Ajuntament de Montcada

Tipus de document
:   Informació Pública

Descriptors 

:   * Moncada
    * pla d'urbanisme
    * administració local

Informació pública de la Resolució 317/2009, de 3 d'abril, relativa al projecte de reparcel·lació forçosa per al desenrotllament del sector SUHI-2. [2009/5869]  
A través de la Resolució número 317/2009, de 3 d'abril, es va resoldre el següent:  
Primer. Avocar la competència per a este supòsit concret, a l'empara del que preveu l'article 14 de la Llei 30/1992, modificada per la Llei 4/1999.  
Segon. Remetre una notificació als propietaris de les parcel·les afectades per l'expedient de la reparcel·lació forçosa del sector SUHI-2.  
Tercer. Practicades les notificacions, sotmetre el projecte referit, amb tota la documentació annexa, a informació pública per un termini d'un mes, comptador des de l'endemá de la publicació de l'anunci en el Diari Oficial de la Comunitat Valenciana.  
Durant el termini esmentat, els interessats en este procediment podran formular qualssevol al·legacions que al seu dret convinguen, tot això en els termes i les condicions de la Llei Urbanística Valenciana (LUV) i del Reglament d'Ordenació i Gestió Territorial i Urbanística (ROGTU), a l'efecte del qual, qualsevol dels interessats podrà consultar el projecte de reparcel·lació forçosa per al desenrotllament del sector SUHI-2 depositat en l'Ajuntament de Moncada, telèfon 726 345 680, els dies hàbils en horari de 09.00 a 14.00 hores.  
Quart. Qualsevol persona podrà comparéixer en l'Ajuntament per a obtindre un còpia del projecte i dels documents que l'acompanyen, o sol·licitar que se li exhibisca.  
Quint. Requerir els propietaris i titulars de drets afectats pel present procediment perquè exhibisquen els títols que posseïsquen i perquè declaren les situacions jurídiques, els drets reals i personals que coneguen i afecten les seues finques; s'advertix que en aplicació de l'article 172.3 de la LUV, els propietaris i titulars de drets afectats per la reparcel·lació estan obligats a exhibir els títols que posseïsquen i a declarar les situacions jurídiques, els drets reals i personals que coneguen i afecten les seues finques, per la qual cosa servix la notificació present com a requeriment per a l'aportació de la indicada informació, i s'advertix així mateix que l'omissió, l'error o la falsedat d'estes declaracions no podrà afectar el resultat objectiu de la reparcel·lació. En el cas que s'apreciara dol o negligència greu podrà exigir-se la responsabilitat civil o penal que corresponga.  
Sext. Requerir els titulars de béns i drets afectats per la reparcel·lació perquè aporten a l'expedient la documentació necessària per a practicar una adequada valoració de les construccions, instal·lacions, plantacions i, si és el cas, de les activitats que hagen de ser objecte d'indemnització amb càrrec al projecte de reparcel·lació forçosa.  
Sèptim. Les al·legacions que, si és el cas, foren formulades seran presentades davant de l'Ajuntament de Moncada.  
El que es fa pública als efectes previstos en l'article 177 de la LUV i l'article 416.1 ROGTU,  
Moncada, 11 maig de 2009.- L'alcalde: Juan José Medina Esteban.